English: Minister, unfortunately, late last week, I had to go to A&E at the Grange hospital after taking advice from my doctor. Let me be clear that what I'm about to share with the Senedd is not at all a criticism of the staff, because every single person I spoke to, from the receptionist to the hardworking nurses, was absolutely fantastic, and I cannot fault them at all. Prior to my election last year, I had heard the news, like many people outside this Chamber, and read in the papers, and after being elected here, more and more residents of south-east Wales have come to me and spoken about their disenchantment with the Grange hospital. And I stand in front of you today to agree with all of them that the Grange hospital is, without a doubt, in shambles. For background, I just want to make you aware that I filmed my entire experience whilst there - you can call it my own version of my Panorama exposé - and even posted it on social media yesterday. I did not tell anyone that I was going to the hospital, and I wore a mask the entire time so that no-one would recognise me, as I did not want to be treated differently to anyone else due to being a Member of the Senedd. It became very clear very quickly that the problems started before you even reached the hospital. Firstly, as someone who's foot was double the size, and in pain, I had to park a very, very long way away from the main building in an offshoot car park as there was nothing even close to the doors to park a car. Fortunately, I was able to hobble to the entrance, but how can any of us expect someone who's severely ill, disabled or elderly to walk all the way that I did? One woman I'd spoken to, who was there with severe chest pains, was forced to battle with public transport to get to the hospital because she was told there were no ambulances available. Simply trying to find A&E is like trying to walk through a maze that even Harry Potter would find difficult, because there was just clearly no signposting from the entrance to the actual A&E section. I walked through the main entrance, then wandered around various corridors and departments, spoke to various members of staff before being guided to the right place. The highlight after walking through what I felt was the entire hospital was that I was sent outside again to take my temperature, only to walk back in again to be told with a slip that I could now go in and make my appointment. The friend who I was with, who walked by my side the entire time, did not have to take any of the tests. This was my first time at the Grange hospital, and for anyone who's not been there before, when you arrive at A&E, you're greeted with a shockingly small waiting room, which is clearly not fit for a hospital covering an area such as south-east Wales. After being checked by a lovely receptionist, I was forced to sit on the doorstep because there just weren't enough chairs inside. I sat there watching an ever-growing number of ambulances waiting with patients inside and onboard for a very long time. Thankfully, I didn't have to wait a long time to be seen, but one gentleman had been waiting for 17 hours before finally giving up and going home with another elderly lady who was waiting there for five hours. I have an elderly mother, Minister, a disabled mother, and like her, many people who are diabetic or weak naturally get hungry after waiting for so long for an appointment. What are the options if you want a bite to eat at the Grange hospital? Let me tell you. One of your options -
Welsh: Gweinidog, yn anffodus, ddiwedd yr wythnos diwethaf, bu'n rhaid i mi fynd i'r adran damweiniau ac achosion brys yn ysbyty y Faenor ar ôl cael cyngor gan fy meddyg. Gadewch i mi fod yn glir nad yw'r hyn yr wyf i ar fin ei rannu â'r Senedd yn feirniadaeth o gwbl ar y staff, oherwydd yr oedd pob un person y siaradais ag ef, o'r derbynnydd i'r nyrsys gweithgar, yn hollol wych, ac ni allaf eu beio nhw o gwbl. Cyn fy ethol y llynedd, roeddwn i wedi clywed y newyddion, fel llawer o bobl y tu allan i'r Siambr hon, ac wedi darllen yn y papurau, ac ar ôl cael fy ethol yma, mae mwy a mwy o drigolion y de-ddwyrain wedi dod ataf i a siarad am eu dadrithiad gydag ysbyty y Faenor. Ac rwy'n sefyll o'ch blaen chi heddiw i gytuno â phob un ohonyn nhw fod ysbyty y Faenor, heb amheuaeth, mewn anhrefn. O ran cefndir, rwyf i eisiau'ch gwneud chi'n ymwybodol fy mod i wedi ffilmio fy holl brofiad tra'r oeddwn i yno - gallwch chi ei alw'n fersiwn fy hun o fy exposé Panorama - a gwnes i hyd yn oed ei bostio ar y cyfryngau cymdeithasol ddoe. Ni ddywedais wrth neb fy mod i'n mynd i'r ysbyty, ac roeddwn i'n gwisgo gorchudd wyneb drwy'r amser fel na fyddai neb yn fy adnabod, gan nad oeddwn i eisiau cael fy nhrin yn wahanol i neb arall oherwydd fy mod i'n Aelod o'r Senedd. Daeth yn amlwg iawn yn gyflym iawn fod y problemau'n dechrau cyn i chi gyrraedd yr ysbyty hyd yn oed. Yn gyntaf, fel rhywun â throed a oedd yn ddwywaith ei maint, ac mewn poen, bu'n rhaid i mi barcio ymhell iawn i ffwrdd o'r prif adeilad mewn maes parcio atodol gan nad oedd dim lle hyd yn oed yn agos at y drysau i barcio car. Yn ffodus, roeddwn i'n gallu hercian i'r fynedfa, ond sut y gall unrhyw un ohonom ni ddisgwyl i rywun sy'n ddifrifol wael, yn anabl neu'n oedrannus gerdded yr holl ffordd y gwnes i? Roedd un fenyw yr oeddwn i wedi siarad â hi, a oedd yno gyda phoenau difrifol yn y frest, wedi gorfod brwydro gyda thrafnidiaeth gyhoeddus i gyrraedd yr ysbyty oherwydd cafodd hi wybod nad oedd ambiwlansys ar gael. Mae hyd yn oed ceisio dod o hyd i'r adran damweiniau ac achosion brys fel ceisio cerdded drwy ddrysfa y byddai hyd yn oed Harry Potter yn ei chael yn anodd, oherwydd mae'n amlwg nad oedd unrhyw arwyddion o'r fynedfa i'r adran damweiniau ac achosion brys ei hun. Cerddais drwy'r brif fynedfa, yna crwydrais o amgylch gwahanol goridorau ac adrannau, siaradais â gwahanol aelodau o staff cyn cael fy arwain i'r lle iawn. Yr uchafbwynt ar ôl cerdded drwy'r hyn a oedd teimlo fel yr ysbyty cyfan oedd cael fy anfon allan eto i gymryd fy nhymheredd, dim ond i gerdded yn ôl i mewn eto a chael gwybod gan ddarn bach o bapur y gallwn i fynd i mewn a gwneud fy apwyntiad. Nid oedd yn rhaid i'r ffrind a oedd gyda mi, a gerddodd wrth fy ochr i drwy'r amser, gymryd unrhyw un o'r profion. Hwn oedd y tro cyntaf i mi yn ysbyty y Faenor, ac i unrhyw un nad yw wedi bod yno o'r blaen, pan fyddwch chi'n cyrraedd yr Adran Damweiniau ac Achosion Brys, rydych chi'n cael eich cyfarch ag ystafell aros frawychus o fach, y mae'n amlwg nad yw'n addas ar gyfer ysbyty sy'n cwmpasu ardal fel y de-ddwyrain. Ar ôl cael fy archwilio gan dderbynnydd hyfryd, cefais fy ngorfodi i eistedd ar garreg y drws gan nad oedd digon o gadeiriau y tu mewn. Eisteddais yno yn gwylio nifer cynyddol o ambiwlansys yn aros gyda chleifion y tu mewn iddyn nhw am gyfnod hir iawn. Diolch byth, nid oedd yn rhaid i mi aros yn hir i gael fy ngweld, ond roedd un dyn wedi bod yn aros am 17 awr cyn rhoi'r gorau iddi yn y diwedd a mynd adref gyda gwraig oedrannus arall a fu'n aros yno am bum awr. Mae gen i fam oedrannus, Gweinidog, mam anabl, ac fel hi, mae llawer o bobl sy'n ddiabetig neu'n wan yn naturiol yn llwglyd ar ôl aros cyhyd am apwyntiad. Beth yw'r opsiynau os ydych chi eisiau tamaid i'w fwyta yn ysbyty y Faenor? Gadewch i mi ddweud wrthych chi. Un o'ch dewisiadau -